|  |  |  |  |  |  |  |
| --- | --- | --- | --- | --- | --- | --- |
| Vår saksbehandler: Jo Ulrik Lien  Direkte tlf: 90866613  E-post: [jli@udir.no](mailto:jli@udir.no) | | | Vår dato: 12.04.19  Vår referanse:  2019/00385 | | Deres dato:  Deres referanse: | Naturbruk.png |
|  |  |  | |  | | |

Innkalling til rådsmøte 24. april 2019 / FRNA

Tid: Torsdag 24. april 2019 kl. 10.00 – 16.00

Sted: Utdanningsdirektoratet, Schweigaardsgate 15 b, Oslo. Møterom 3, 1. etasje.

|  |  |  |
| --- | --- | --- |
| **Part** | **Tilstede** | **Meldt forfall** |
| Arbeidsgiver | Bjørn Lauritzen, MEF  Inger Johanne Sveen, Spekter  Espen Lynghaug, NHO Mat og drikke  Øyvind Andre Haram, Sjømat Norge |  |
| Arbeidstaker | Arvid Eikeland, Fellesforbundet  Audun Stautland, Norges Fiskarlag  Erlend Hanssen, Norsk Sjømannsforbund (vara) | Astrid Mikalsen, Norsk Sjømannsforbund |
| Pedagogisk personell | Henning Bratthammer, Utdanningsforbundet  Terje Bolstad, Utdanningsforbundet  Bjørg Fritsvold, Skolenes landsforbund (vara) | Bjørn Jensen, Skolenes landsforbund |
| Annen organisasjon | Inger Anita Smuk, Norske Reindriftsamers Landsforbund |  |
| KS | Arne Jostein Vestnor  Sigrun Bergseth (vara) | Bodil Onsaker Berg |
| Elevrepresentant | Emelie Kjærnli Kristiansen, Elevorganisasjonen |  |
| Sekretariat/Udir | Jo Ulrik Lien |  |

***Dagsorden for møte 2– 2019***

**2.1.19 Godkjenning av innkalling og dagsorden**

**2.2.19 AU orienterer**

**2.3.19 Orientering om læreplanarbeidet**

**2.4.19 Læreplan i Vg1 naturbruk: Andre innspillsrunde**

**2.5.19 Høring: nye læreplaner i grunnskolen og gjennomgående fag i videregående opplæring.**

**2.6.19 Arbeidsgruppe fordypninger på Vg3**

**2.7.19 Finansiering av læremidler**

**2.8.19 Innspill til Lied-utvalget**

**2.9.19 Fylkesbesøket 2019**

**2.10.19 Søkertall, gjennomføring og overganger i naturbruk**

**2.11.19 Eventuelt**

**DAGSORDEN**

**2.1.19 Godkjenning av innkalling og dagsorden**

**2.2.19 AU orienterer:**

* Arbeidet med å utrede behovet for nytt fagbrev: Havbrukstekniker

Den 6.12.2017 vedtok rådet å nedsette en arbeidsgruppe som skulle vurdere behovet for kompetanse som havbrukstekniker. AU orienterer om status for arbeidet.

* Arbeidsseminar for AU og Utdanningsdirektoratet

AU orienterer om seminar på Sundvolden Hotell den 26. -27. februar. Målet med seminaret var å øke kvaliteten på arbeidet både i sekretariatet og i de faglige rådene.

* Henvendelse fra Arbeidstilsynet

Arbeidstilsynet har sendt en felles henvendelse til faglige råd. I henvendelsen oppfordres faglige råd til å anbefale at arbeidsliv og arbeidsmiljø inkluderes i fremtidens læreplaner.

* Hovslagerfaget og salmakerfaget

**2.3.19 Orientering om læreplanarbeidet**

Koordinator for læreplanarbeidet innenfor naturbruk, Trine Merethe Paulsen, vil orientere om arbeidet med nye læreplaner.

**Forslag til vedtak:**

Faglig råd for naturbruk tar informasjonen til orientering

**2.4.19 Læreplan i Vg1 naturbruk: Andre innspillsrunde**

Utdanningsdirektoratet ber om innspill til andre utkast til læreplan i Vg1 naturbruk. Faglig råd for naturbruk har tidligere gitt tilbakemeldinger på den innledende delen av læreplanen – Om faget – inkludert kjerneelementer:

Faglig råd for naturbruk ønsker ikke å gå i detaljer på høringsutkastet, og vil derfor kun foreslå noen overordnede temaer som kan innarbeides i større grad:

(1) Klima

(2) Arbeidsliv

(3) Teknologiske endringer

(4) Globalisering

Utdanningsdirektoratet ønsker nå innspill på kompetansemålene og innholdet i hele læreplanen.

[Lenke til andre utkast til læreplan i Vg1 naturbruk.](https://hoering.udir.no/Hoering/v2/364?notatId=768)

Fristen for å komme med innspill er 1. mai.

Læreplanen i Vg1 naturbruk skal på en siste formell høring i perioden 1. juli til 1. november 2019

**2.5.19 Høring: nye læreplaner i grunnskolen og gjennomgående fag i videregående opplæring.**

Utdanningsdirektoratet har lagt ut forslag til [nye læreplaner](https://www.udir.no/laring-og-trivsel/lareplanverket/fagfornyelsen/nye-lareplaner--horinger-og-innspillsrunder/) i grunnskolen, gjennomgående fag i videregående samt noen programfag.

I de nye læreplanene skal det innføres en utdanningsprogramspesifikk del i de yrkesfaglige læreplanene i fellesfagene matematikk og naturfag. Det antydes et omfang på omlag 20—30 %.

Læreplan i matematikk fellesfag Vg1 praktisk (matematikk P og naturfag P) (Bla nedover til naturbruk)

[Lenke til matematikk](https://hoering.udir.no/Hoering/v2/343?notatId=691)

[Lenke til naturfag](https://hoering.udir.no/Hoering/v2/346?notatId=683)

I forrige rådsmøte mente rådet at eksemplene rådet ble forelagt er ikke tilpasset yrkesfag på en god nok måte. Henning Bratthammer har lagt ved et forslag til andre kompetansemål til diskusjon (se vedlegg).

I læreplanen engelsk og norsk er det utarbeidet en yrkesfagspesifikk del:

[Engelsk](https://hoering.udir.no/Hoering/v2/338?notatId=674)

[Norsk](https://hoering.udir.no/Hoering/v2/347?notatId=741)

**Faglige råd oppfordres til å levere høringssvar. Høringsfristen er 18. juni 2019.**

**Forslag til vedtak:**

Faglig råd for naturbruk forbereder høringssvar innen 18.juni.

**2.6.19 Arbeidsgruppe fordypninger på Vg3**

Espen Lynghaug innleder saken. Direktoratet har besluttet å oppnevne en arbeidsgruppe bestående av representanter fra faglige råd som skal foreslå nasjonale prinsipper og rammer for fordypninger. Ny tilbudsstruktur og fagfornyelsen legges til grunn for arbeidet.

Arbeidsgruppen har utarbeidet et saksfremlegg som de ber de faglige rådene behandle i sine respektive rådsmøter. Arbeidsgruppen ber om tilslutning til sitt forslag til retningslinjer.

Saksfremlegget er ikke uttømmende i forhold til mandatet for arbeidet. Blant annet er det ikke beskrevet alternative modeller for fordypningsområder. Sekretariatet ber allikevel de faglige rådene komme med kommentarer til de prinsipper arbeidsgruppen har beskrevet.

Frist for tilbakemelding 1. mai 2019.

**Forslag til vedtak:** Faglig råd for naturbruk slutter seg til notatet og anbefaler arbeidsgruppens forslag til retningslinjer.

**2.7.19 Finansiering av læremidler**

Utdanningsdirektoratet lyser årlig ut tilskudd til utvikling av læremidler innen fire kategorier: smale fagområder, særskilt tilrettelagte læremidler, læremidler for minoritetsspråklige elever og universell utforming av læremidler innenfor alle fag og trinn.

Direktoratet ønsker innspill fra de faglige rådene på behov for læremidler (se vedlagt oppdrag). Faglig råd for naturbruk har fått en henvendelse fra Gjennestad Vgs om behov for læremateriell innenfor gartnernæring.

**Forslag til vedtak:**

Fagansvarlig videreformidler innspillene til Utdanningsdirektoratet.

**2.8.19 Innspill til Lied-utvalget**

Liedutvalget leverte høsten 2018 sin delinnstilling 2018:15 *Kvalifisert, forberedt og motivert*, der utvalget peker på styrker og svakheter ved dagens videregående opplæring. I desember 2019 kommer utvalgets hovedinnstilling, der utvalget skal vurdere og foreslå nye modeller for videregående opplæring for unge og voksne. Les mer om utvalget på [www.liedutvalget.no](http://www.liedutvalget.no)

Det arrangeres et møte mellom faglige råd og representanter fra Lied utvalget torsdag 9. mai 2019. AU vil delta på møtet fra Faglig råd for naturbruk og ber om innspill og saker som bør legges frem for Lied-utvalget. Dagsorden for møte er vedlagt.

**2.9.19 Fylkesbesøket 2019**

Arbeidsgruppen orienterer om program for fylkesbesøket i Hedmark.

**2.10.19 Søkertall, gjennomføring og overganger i naturbruk**

Fagansvarlig legger frem søkertall, gjennomføring og overganger i naturbruk

**2.11.19 Eventuelt**